Bretagne/Korpus-divyezhek-brezhoneg-galleg huggingface dataset:
Derrière une longue table, se tiennent quatre personnages, dont deux manient de l'argent, un écrit dans un registre et le dernier transporte une pièce de tissu. 
A-dreñv un daol hir ez eus pevar den, daou anezho zo o tornata arc’hant, unan o skrivañ war ur roll hag an hini diwezhañ o tougen ur pezh danvez.
S'agit-il d'une vente de textiles aux clients présents autour ? 
Daoust hag emeur o werzhañ danvez d’ar pratikoù a zo tro-dro ?
Est-ce au contraire un achat par des marchands qui vont exporter ensuite les produits rassemblés ? 
Pe neuze ez eus marc’hadourien o prenañ danvez hag a vo gwerzhet d’ar broioù estren goude-se ?
Il est sûr que des déplacements sont en jeu puisque la sablière se prolonge par des chevaux visiblement destinés à des transports. 
Sklaer eo ez eus kaoz eus monedone rak pelloc’h war ar sabler e weler kezeg graet evit charreat.
Mais plutôt qu'une foire ou un important marché, ne serait-ce pas une opération de vérification de la qualité des toiles, avec paiement aux autorités d'un droit de marque ?
Met e-lec’h ur foar pe ur marc’had bras, ha ne vefed ket aze o kontrolliñ kalite an danvez, gant gwirioù da baeañ d’ar pennadurezhioù ?
La presse à lin est un meuble cher aux paysans-marchands de toile du Léon, dans lequel le fil était entassé dans la partie basse, tandis que les piles de toile étaient rangées dans celle du haut. 
Ur pezh arrebeuri hag a blije kalz d’ar beizanted-marc’hadourien lin a Vro-Leon eo pres al lin. Ennañ e veze berniet an neud er penn-traoñ, ha renket ar piladoù lien er penn-nec’h.
Au milieu d’un décor où abondent une vierge à l’enfant, un monogramme sacré IHS (Jésus sauveur de l’Homme) et toute une ornementation  de la renaissance, un personnage « expose » sa fortune. 
Kinkladurioù e-leizh zo : ur Werc’hez he Mabig Jezuz, un unarouez IHS (Jezuz Hon Salver) ha tresoù e doare an Azginivelezh. E-kreiz ez eus un den hag a zo o « tiskouez » e vadoù.
Il porte une bourse à la main. 
Ur yalc’had zo gantañ en e zorn.
A sa droite une balance romaine à fléau avec son peson en bas et sa charge en haut est sculptée, renversée. 
A-zehou dezhañ e weler ur c’hrog-pouezer. Kizellet eo bet ar pouez en traoñ hag ar garg en nec’h, war an tu gin.
A sa gauche, on est tenté d’identifier des chaînes de lin ourdie et tressée, sans doute des crées. 
A-gleiz dezhañ e weler traoù a hañval bezañ lin steuñvet ha plezhet, krez moarvat.
Les lieux des affaires.
Al lec’hioù d’ober marc’had.
Aux entrelacs de rues étroites et de petites places des villes anciennes, les commerçants préfèrent faire affaire dans des lieux vastes et neufs : les faubourgs. 
E-lec’h ober marc’had e straedoù strizh kroazigellet ha plasennoù bihan ar c’hêrioù kozh, e oa gwell gant ar genwerzhourien lec’hioù frank ha nevez : ar fabourzioù.
Un vaste terrain nivelé sur lequel on dresse des étals sommaires, un cabaret. 
Un dachenn frank ha kompezet a veze savet warni stalioù dister, un davarn.
Sur ce foirail, les paysans examinent les bêtes ; des contractants s’accordent sur un prix en frappant sur la main ; un étal de marchand d’oignon figure au premier plan, une fermière vend ses cochons…
War ar foarlec’h-se emañ ar beizanted o sellet pizh ouzh al loened ; kengevratourien en em laka a-du war ur priz bennak gant pep a daol dorn e dorn egile ; en dalenn gentañ e weler stal ur marc’hadour ognon. Bez’ ez eus ur beizantez o werzhañ he moc’h…
Mais Olivier Perrin rappelle qu’un marché est aussi un rassemblement social qui se satisfait d’un cabaret, d’une loterie...  
Met degas a ra Olivier Perrin da soñj deomp e oa ar marc’hadoù ivez tolpadoù sokial o doa ezhomm un davarn, ul lotiri…
Aux danses s’ajoutent des jeux rituels. 
Ouzhpenn an dañsoù e veze ar c’hoarioù boas.
L’un d’eux nommé « fouille poches » voit un galant plonger les mains dans la poche d’une jeune fille dans l’espoir d’y trouver des noisettes ou des pommes symboles de sexualité et de fécondité, indications de sa disponibilité sentimentale. 
En unan anezho, ar « fouilh-chakot », e laka ur galant e zaouarn e chakot ur plac’h yaouank abalamour da gavout ennañ kraoñ-kelvez pe avaloù, anezho arouezioù revelezh ha frouezhusted hag a ziskouez peseurt tro zo en he santadoù.
Une transaction de la misère a aussi eu lieu : un homme achète des cheveux aux femmes dans le besoin, en échange de mouchoirs ou de tissus.
Bez’ ez eus ivez un treuzvarc’had diwar zienez : prenet e vez blev digant ar merc’hed a zo en dienez gant un den hag a ro mouchouerioù pe lien dezho en eskemm.
La mode urbaine des perruques n’a-t-elle pas besoin de cheveux ? 
Gwir eo e oa ezhomm blev evit ar perukennoù a oa diouzh ar c’hiz e kêr.
Une telle scène a été filmée lors d’un marché à Kernascléden en 1909 (Archives Pathé).
Filmet e oa bet un hevelep degouezh da-geñver ur marc’had e Kernaskledenn e 1909 (dielloù Pathé).
Décorer, c’est posséder.
Kinklañ zo kement ha piaouañ.
Personnaliser les objets les plus quotidiens, c’est se les approprier. 
Personelaat traoù ordin ar pemdez zo perc’hennañ anezho.
Quelquefois, des décors suffisent à exprimer son « capital » comme sur les cuillères offertes ou utilisées lors des noces.
A-wechoù e oa trawalc’h o fichañ evit diskouez pegen pinvidik e oad, evel gant al loaioù a veze profet pe implijet en euredoù.
D’autres fois, l’application d’un patronyme permet de se l’attribuer : Maturine Fillis est la repasseuse de coiffes et de dentelles qui  possédait la louche à amidon dont le nom est mentionnée sur le manche.
Gwechoù all ne oa nemet lakaat e anv warno d’ober : da Vatilina Filiz, ur fererez koefoù ha dantelez emañ hec’h anv war an troad, e oa ar gloge ampez.
La tabatière  indique au milieu de spirales, de rosaces et d’un crucifix, l’identité de son propriétaire : un aubergiste nantais de 32 ans, nommé Gautier.
Merket eo war ar voest-vutun, e-mesk troellennoù, rozennoù hag ur grusifi, e oa d’un tavarnour eus Naoned, 32 vloaz dezhañ, Gautier e anv.
Les tabatières sont aussi souvent montrées dans les églises ; il est courant que les marguilliers, les laïcs en charge de l’organisation des offices,  offrent une prise de tabac aux paroissiens généreux, lors de la quête. 
Alies e veze diskouezet ar boestoù-butun en ilizoù ; kustumiñ a rae ar fabriked (al laiked a rae war-dro aozañ an oferennoù) reiñ pep a brizenn vutun d’ar barrezianiz vrokus e-kerzh ar gest.
C’est que la consommation du tabac est un enjeu politique et social important de l’Ancien-Régime en Bretagne. 
Dav eo gouzout e oa ar butun un dra a bouez a-fet politikerezh ha kevredigezh e Breizh da vare ar Renad Kozh.
N’est-ce pas l’annonce de la création du monopole de la vente du tabac par le roi en 1674 et l’augmentation de son prix, qui constituent un des détonateurs de la révolte des Bonnets Rouges en 1675 ?  
Arabat ankouaat e tarzhas emsavadeg ar Bonedoù Ruz e 1675, e-touez abegoù all, abalamour ma voe kemennet e vefe krouet monopol kenwerzh ar butun gant ar roue e 1674 ha kresket ar priz.
Du reste, la revendication de la distribution gratuite de tabac pendant la messe ne figure t- elle pas dans le Code paysan qu’ils rédigent en 1675 ? 
Mat eo menegiñ ivez o doa goulennet er C’hod Kouer, bet skrivet ganto e 1675, ma vefe roet butun evit netra e-pad an oferenn.
Posséder, avec l’assentiment des autres
Perc’hennañ gant asant ar re all
La société traditionnelle bretonne entoure les avoirs personnels de cérémonies collectives qui en enregistrent l’entrée dans le patrimoine des familles. 
Er gevredigezh hengounel e Breizh e veze lakaet ar madoù personnel da vont, « ez ofisiel », e-barzh peadra ar familhoù dre lidoù a-stroll.
Avec les funérailles, les noces constituent  un moment exceptionnel de transferts de biens ;  les cadeaux sont exposés publiquement aux environs de Quimper
An euredoù, evel an obidoù, a oa degouezhioù dibar ma yae ar madoù eus un den d’egile ; diskouezet e veze ar profoù a-wel d’an holl e kornad Kemper.
En Cornouaille, le dessinateur par Olivier Perrin (1761-1832) a observé avec précision les usages nuptiaux où s’enchaînent l’évaluation des biens, le versement de la dot, les achats des cadeaux, les jeux symboliques organisés autour de l’accueil des meubles de la mariée dans le foyer nuptial….. 
E Kerne e oa bet sellet pizh gant an treser Olivier Perrin (1761-1832) ouzh ar boazioù en-dro d’an euredoù ma veze, tro-ha-tro, priziet ar madoù, paeet an argouroù, prenet ar profoù, graet c’hoarioù arouezek p’en em gave arrebeuri ar plac’h-eured e ti an dud nevez…..
Il n’est pas jusqu’aux prêtres pour prendre part à une coutume monétaire peu connue: celle des treizains. 
Ar veleien ivez a gemere perzh, kement hag ober, en ur c’hiz en-dro d’an arc’hant : an « trizegad ».
Le mari offre à la mariée treize pièces d’argent que le prêtre bénit avant que les époux en prennent chacun six, tandis que le prêtre en gardait une. 
Profañ a rae ar paotr nevez, d’ar plac’h nevez, trizek pezh arc’hant a oa bet benniget gant ar person. Goude-se e kemere an dud nevez pep a c’hwec’h pezh ha chom a rae unan gant ar person.
C’était un symbole de la nouvelle communauté de biens entre époux.
Un arouez e oa eus kumuniezh ar madoù etre ar priedoù.
Longtemps l’argent manque. 
Gwechall e oa diouer a arc’hant.
Les familles en gagnent peu. 
Ne veze ket gounezet nemeur gant ar familhoù.
Les monnaies, elles mêmes, sont rares. 
Rouez e oa ar pezhioù moneiz o-unan.
Aussi l’échange de marchandises est-il courant.  
Gant-se e kustumed eskemm marc’hadourezh.
Les colporteurs, figures fétiche de la liberté du commerce, sont payés au porte à porte. 
Paeet e veze ar varc’hadourien-red, anezho gwir batromoù evit frankiz ar c’henwerzh, a zor da zor.
Les commerçants sédentaires dont ils sont les concurrents honnis vendent  aux prix fixés par des agents de la ville de Rennes (non de l'administration royale) ; toute hausse importante pourrait provoquer des troubles sociaux.
Ne oant ket deuet mat d’ar genwerzhourien divonedus a rae gant prizioù divizet gant tud kêr Roazhon (he neket gant melestradurezh ar roue) ; trubuilhoù sokial a c’halle tarzhañ ma kreske re ar prizioù.
Payer en espèces, de main à la main est coutumier. 
Kustum e vezed da paeañ war-eeun gant arc’hant laosk.
Toutefois, on  bannit toute apparence lucrative au profit d’une manifestation de confiance : «  Ce n’est pas pressé », « On s’arrangera ». 
Koulskoude e chome an dud hep diskouez tamm c’hoant gounit ebet. Diskouez a raent o doa fiziañs kentoc’h : « N’eus ket prez warnon », « Gwelet e vo ».
De même, les transactions agricoles se concluent par une gestuelle dans laquelle les contractants concluent par un acte de bonne foi en frappant  et en serrant la main de l’autre : Top ’là.  
Heñvel a-walc’h e oa e bed al labour-douar ma veze graet marc’had gant jestroù da ziskouez e oad a volontez vat : skeiñ ha stardañ dorn an eil egile en ur lavaret « Tonkit aze… »
Le partage des gains a pris des formes qui n’ont cessé d’évoluer, avant de devenir celle du salaire fixe. 
Meur a zoare zo bet da rannañ ar gounidoù a-hed an istor a-raok na vefe eus ar goproù digemm.
Par exemple, pour un compte précis des prises, l’économie de la pêche à la sardine fait usage d’objets originaux : à bord des chaloupes, une marée nécessitant la mise à l’eau de plusieurs filets associés entre eux, des marques permettaient d’identifier le propriétaire de chacun d’entre eux. 
War dachenn pesketaerezh ar sardined, lakaomp, evit gouzout pet pesk a oa bet tapet gant hemañ-henn e veze graet gant traoù dibar : evit ur mareaj, e bourzh ur chaloud, e veze ezhomm d’ober gant meur a roued asambles ; merkoù a veze lakaet warno evit gouzout da biv e oant.
Les poissons  étaient comptés par paniers. 
Kontet e veze ar pesked dre banerad.
Ainsi à Douarnenez, 5 sardines constituent une « lance », 20 lances font un « cent », Deux « cents » font un « panier », nommé baskoden en breton. 
E Douarnenez ez ae 5 sardin d’ober ul « lañs », 20 « lañs » d’ober ur « c’hant », daou « gant » d’ober ur « baner », a veze graet baskodenn anezhi.
Dans les conserveries, le salaire est d’abord calculé au volume de sardines conditionnées. 
Er friturioù e veze jedet ar goproù diouzh ar c’hementad a sardined bet arbaret.
Bien accueillie, l’horloge pointeuse a fait du temps la mesure de la rémunération.
Ur mare zo bet e voe deuet mat an horolaj poentañ a reas d’ar gopr bezañ muzuliet diouzh an amzer.
Quand le travail vient à être rétribué par un salaire en argent, c’est le paiement direct en espèces, au guichet d’un comptable, qui intervient. 
Pa grogas al labour da vezañ paeet gant goproù arc’hant e veze roet arc’hant laosk war-eeun, ouzh draf ur c’hontaouer.
Le virement bancaire est récent.
Nevez zo eo en em gavet an treuzkasadennoù bank.
Et ceux qui ne possédaient rien ? 
Hag ar re n’o doa netra ?
Dans l’ancienne Bretagne, pauvreté et mendicité ont rarement faibli. 
E Breizh gwechall ez eus bet ingal eus paourentez ha klaskerezh.
En Basse-Bretagne, tant que les vagabonds font office de colporteurs improvisés, d’entremetteurs d’alliances ils sont acceptés, alors qu’en Haute- Bretagne,  ils sont rudement conduits vers des bureaux de bienfaisance. 
E Breizh-Izel, keit ha ma oa ar rederien-bro marc’hadourien-red war ar prim, bazhvalaned, ne vezent ket deuet fall, e-lec’h e Breizh-Uhel e vezent kaset hep damant betek ar burevioù madobererezh.
L’aumône est consentie, d’autant que les mendiants ne sont pas « criminalisés »; les familles enseignent même les gestes aux enfants.
Ne dremene ket ar glaskerien-bara da dorfedourien, gant-se e veze roet an aluzen dezho ; desket e veze d’ar vugale en ober zoken.
Le jeu social intervient aussi. Ainsi l’Eginane (prononcer Eguinané), connu jusqu’à la fin du 19e siècle, consiste à collecter  dons, nourriture ou argent à la faveur de processions mêlant chants,  charivaris ou roulements de tambour. 
Bez’ e oa eus c’hoarioù a-stroll ivez, evel an Eginane, anavezet e Breizh betek fin an 19vet kantved, a oa ur gest da zastum roadoù, boued pe arc’hant da-geñver prosesionoù enno kan, chalivari ha kroz taboulinoù.
Pas de secours possible auprès de l’Etat ; le seul recours est dans le groupe familial. 
Ne oa ket an den evit goulenn sikour digant ar Stad ; ne c’halle en ober nemet e diabarzh ar familh, pa digant an ti-kêr.
Ou auprès des mairies ; ainsi pour célébrer en juillet 1832, l’anniversaire de la Restauration, la mairie de Rennes organise des distributions de pains aux pauvres. 
Gant hini Roazhon, da skouer, e voe dalc’het bara d’ar beorien e miz Gouhere 1832 kement ha lidañ deiz-ha-bloaz ar Restaorasion.
On ne dénombre pas moins de 114 familles rue de Nantes. 
Renablet e voe 114 familh e straed Naoned.
Mais en Cornouaille en 1903, le dénuement des familles de pêcheurs victimes de mauvaises pêches a conduit les mairies, autant que l’évêché à promouvoir cette fois une assistance méthodique. 
E Bro-Gerne avat, e 1903, e oa ken bras an dienez e-mesk ar familhoù pesketaerien da-heul pesketaerezhioù fall, ken e rankas an tiez-kêr hag an eskopti aozañ ar sikourioù en un doare skiantek.
Les soupes populaires sont pleines, tandis que des dames d’œuvres créent des ateliers de dentelles pour fournir un complément de ressources aux familles. 
Tud e-leizh a yae da soubenn ar beorien tra ma veze savet stalieroù dantelez gant itronezed madoberus evit degas un tamm gopr ouzhpenn d’ar familhoù.
Il n’y a pourtant pas de tradition dentellière en Bretagne.
Koulskoude ne oad ket kustum d’ober dantelez e Breizh.
Rennes. 19e siècle
Roazhon. 19vet kantved
Dans les salons officiels, une urne est à la disposition des citoyens lors des commémorations ; la mention « Souvenir » du couvercle présente  au revers l’inscription « pour les pauvres » et une fente.
Er saloñsoù ofisiel e veze lakaet ur voest a-wel d’an holl geodedourien pa veze dalc’het ul lid bennak. Merket e oa « Koun » war-c’horre ar golo, a oa ur faout ennañ, hag « evit ar beorien » war an tu diabarzh.
En 1825 et encore en 1901, les  concerts qu’elle organise « au profit des pauvres » concilient la mise en valeur des artistes rennais et la charité ; le Bureau de bienfaisance et des étudiants de l’Ecole des Beaux-Arts à qui l’on doit les dessins des programmes l’épaulent.
E 1825, hag e 1901 bepred, e veze aozet sonadegoù gant an ti-kêr « evit ar beorien » hag evit brudañ arzourien Roazhon war un dro ; skoazellet e veze gant ar burev madobererezh ha studierien Skol an Arzoù-Kaer a rae tresadennoù ar programmoù.
Quand l’économie d’un lieu est une mono-industrie, les crises ne peuvent être amorties par d’autres activités. 
Pa ne vev ur c’hornad nemet diwar un obererezh, ne c’hall ket obererezhioù all kempouezañ pa vez un enkadenn.
Ainsi, en 1903, à Douarnenez, port de 13 000 habitants spécialisé dans la pêche à la sardine, les poissons ont déserté les eaux bretonnes. 
Da skouer e 1903 e Douarnenez, ur porzh 13 000 a dud ennañ, troet war-zu ar sardineta, pa grogas ar sardined da rouesaat e doureier Breizh.
Ajouté aux mauvaises pêches, le « chômage technique » des épouses travaillant dans les conserveries prive les familles de toute rentrée d’argent. 
Da-heul mareajoù fall ar besketaerien ne voe ket labour ken evit o gwragez a laboure er friturioù, ha tamm gopr ebet ken er familhoù neuze.
C’est auprès de la mairie qui organise des distributions de nourriture ou des soupes populaires qu’elles trouvent du secours. 
Kavet e voe sikour digant an ti-kêr, a reas war-dro delc’her boued pe aozañ soubenn ar beorien.
L’Evêché n’est pas en reste ; des femmes de l’aristocratie organisent des chantiers de confection de picot, cette dentelle au mètre qui n’est pas employée dans les vêtements traditionnels bretons, mais exportée dans les ateliers de confections des villes.
An eskopti, diouzh e du, a reas e lod ivez. Aozet e voe gant maouezed an noblañs stalieroù fardañ piko, un doare dantelez hag a veze gwerzhet dre vetrad. Ne veze ket implijet evit dilhad hengounel Breizh : kaset e veze da atalieroù dilhaderezh e kêr.
L’édition des cartes postales au studio Villard à Quimper, où se construisaient des mises en scène caricaturales de la détresse ouvrière, va donner un écho national à cette crise. 
Ledet e voe brud an enkadenn-se gant ar studio Villard e Kemper, a lakaas embann kartennoù-post hag a ziskoueze taolennoù amplik savet diwar-benn dienez ar vicherourien.
Longtemps, le crédit est partout. 
E-pad pell ez eus bet graet stank gant ar c’hred.
Des prêts sont nécessaires pour les semailles, pour s’acquitter des impôts ou des dépenses de mariages… 
Ret e oa amprestiñ evit an hadañ, evit paeañ an tailhoù pe ar frejoù eurediñ…
Ils sont accordés par des usuriers et surtout par les familles. 
Amprestet e veze digant uzurerien ha dreist-holl digant tud ar familh.
Pour y parvenir en sécurité, dans les commerces, des moyens de paiement différé sont inventés ; ainsi  les coches à pain ces objets coupés en deux.
Evit en ober didrubuilh e voe ijinet doareoù da brenañ war zle gant ar stalioù ; evel ar c’hoch, un tamm koad troc’het etre daou, e ti ar varaerien.
Quand elle est devenue possible, la constitution de réserves d’argent passe par l’apprentissage à  l’école primaire.
Adal ma voent gouest d’en ober e krogas an dud da lakaat arc’hant a-gostez, gant harp ar pezh a veze desket er skol kentañ derez.
Quant aux premières banques, elles sont familiales et drainent des « bas de laine » qu’elles investissent sous forme de capitaux pour l’industrie et le commerce. 
Nag ar bankoù kentañ, stalioù familh e oant hag a sache war o zu arboelladoù a veze postet e stumm kevalaoù evit ar greanterezh hag ar c’henwerzh.
Mais, les banques nationales en particulier les Caisses d’épargne les concurrencent sévèrement. 
Met diaes e oa dezho en em ober diouzh ar c’hevezerezh gant ar bankoù broadel, dreist-holl ar c’hefioù espern.
Les entreprises elles-mêmes s’ouvrent à la capitalisation en usant du nouveau statut de « société anonyme » leur permettant de distribuer des milliers d’actions qu’achètent des épargnants.
Digeriñ a reas an embregerezhioù o-unan d’ar c’hevalaiñ pa c’hallent skignañ, dre ar statud nevez a « gevredad dre gevrannoù », miliadoù a gevrannoù a veze prenet gant arboellerien.
L’emprise religieuse n’est pas en reste ; elle s’attache à promouvoir un réseau bancaire mutualiste qui aujourd’hui contrôle plus de la moitié des services bancaires en Bretagne.
Pouez an Iliz ne oa ket digresket evit kelo-se ; strivañ a reas da ziazezañ ur rouedad bankoù kenwarez hag a zo mestr hiziv war ouzhpenn an hanter eus stalioù-bank Breizh.
«  Payer à la coche ».
« Paeañ gant ar c’hoch ».
Fendue en deux sur sa longueur, cette baguette de noisetier a pour vocation de tenir le compte de pain acheté à crédit chez un boulanger. 
Faoutet e veze ur wialenn gelvez hed-ha-hed etre daou, evit delc’her ar gont eus ar bara a veze prenet war zle e ti ur baraer.
Une partie restait chez le client, une autre chez le commerçant. 
Mont a rae un tamm gant ar pratik, egile gant ar c’henwerzhour.
Lors d’un achat de pain, les deux parties étaient mises en contact, on faisait le compte des encoches communes aux deux morceaux et on les séparait à nouveau, chacun conservant son témoin.
Pa veze prenet bara e veze adlakaet an daou damm stok-ha-stok hag e veze kontet ar c’hochoù boutin etrezo. Neuze e vezent dispartiet adarre ha chom a rae pep a damm test gant an dud.
Le client s’acquittait de sa dette au mois ou à la quinzaine.
Paeet e veze an dle gant ar pratik bep miz pe bep eil sizhun.
Cet instrument du paiement différé, attesté à Rennes et en campagne, se rattache à un code universel de reconnaissance matérialisé par des fragments d’objets dont la réunion atteste de la vérité : photo déchirée en deux ou billets d’abandon d’enfants glissés pour moitié dans le lange du nourrisson confié aux hôpitaux, l’autre conservé par la mère, ce qui permettra ultérieurement de la reconnaître lorsqu’elle pourra reprendre l’enfant initialement abandonné. 
Anavezet e oa ar benveg-se evit paeañ war zle e Roazhon ha war ar maezioù tro-dro. Diskouez a ra deomp ur c’hod anaout, hag a gaver er bed a-bezh, graet gant tammoù eus traoù a vez lakaet asambles en-dro evit testeniañ ar wirionez : luc’hskeudennoù freget etre daou pe ar bilhedoù a veze silet un hanterenn anezho etre lienoù ar vugale bet dilezet ha roet d’an ospital. Gant an tamm a chome ganti e c’halle ar vamm anaout he bugel pa vefe gouest d’adkemer anezhañ diwezhatoc’h.
En exigeant d’être payé comptant, commerçants et aubergistes privaient périodiquement leurs contemporains du crédit à la consommation. 
Pa c’houlenne ar genwerzhourien hag an davarnourien bezañ paeet war an taol, e harzent ouzh an dud a ober gant ar c’hred d’ar beveziñ.
Le thème est suffisamment courant pour qu’en soient éditées des images populaires, dont le titre « Crédit est mort, les mauvais payeurs l’ont tué » accable trois responsables : désargentés, un artiste un musicien et un maître d’armes assaillent le crédit personnifié par un cadavre gisant au sol. 
Degouezhout a rae stank, ken e veze embannet skeudennoù pobl a oa o zitl « Marv eo ar c’hred, lazhet eo bet gant ar gwall baeerien ». Tri sort tud a veze tamallet aze : un arzour, ur muzisian hag ur mestr-armoù, berr an arc’hant ganto, zo aet d’ar c’hred, anezhañ un den marv astennet war al leur.
A l’opposé de leurs gesticulations, au second plan, un rémouleur fumant la pipe incarne le « gagne-petit », désormais privé du crédit. 
En eil talenn e weler ur breolimer, sioul diouzh e du, e gorn-butun gantañ en e veg, hag a c’hoari roll al « libonig » (an hini na c’hounez nemet a-nebeudoù) na c’hallo ket amprestiñ ken diwar neuze.
L’oie portant une bourse dans le bec est une image renvoyant à un jeu de mots « mon oye », « monnaie ». 
Degas a ra skeudenn ar waz, a zo ur yalc’h en he beg, da soñj eus ar c’hoari gerioù e galleg etre « mon oye » ha « monnaie ».
L’inscription « Mon oye fait tout » est la réponse à « crédit est mort ».
Respont a ra ar frazenn « Mon oye fait tout » da « marv eo ar c’hred ».
Ce type d’image d’Epinal était affiché aux devantures des commerces pour annoncer l’obligation du paiement comptant.
Lakaet e veze skeudennoù Epinal seurt-se ouzh barlenn ar stalioù evit lavaret e ranked paeañ war an taol.
D’abord, l’argent des campagnes.
Arc’hant diwar ar maez da gentañ-penn.
Conscients que l’accumulation de capitaux est une condition de la réussite des industries et des commerces naissants, banques et entreprises elles-mêmes collectent au 19e siècle des fonds destinés à être investis.
Peogwir e ouie mat ar bankoù hag an embregerezhioù n’o dije ket graet berzh an ijinerezh hag ar c’henwerzh nevez-krouet anez berniañ kevalaoù, en em lakajont o-unan, en 19vet kantved, da zastum arc’hant da vezañ postet.
C’est l’argent des campagnes qui est le premier collecté en particulier par la Caisse d’épargne qui favorise un réseau de succursales  ouvertes au rythme des foires, des comices agricoles et des marchés. 
An arc’hant diwar ar maez a veze dastumet da gentañ, dreist-holl gant ar C’hef espern hag a roas lañs d’ur rouedad isstalioù a veze digoret da-geñver ar foarioù, ar c’homisoù hag ar marc’hadoù.
L’érection d’un siège à Saint-Brieuc en 1911, confiée à l’architecte Georges Lefort (1875-1954), prend une forme opulente : ample emmarchement, baie palladienne, hautes souches des cheminées, richesse des matériaux… 
Savet e voe ur sez e Sant-Brieg e 1911, gant an ti-savour Georges Lefort (1875-1954), gant kalz a don : skalieroù ledan war an treuzoù, prenestroù palladian, begoù siminalioù uhel, materi pinvidik…
Quand à la société « Forges et laminoirs du Bourget et de Bretagne », quand elle s’érige à Saint-Brieuc en société anonyme par actions, elle espère rassembler  un capital de 4 millions de francs, en émettant  16 000 actions d’une valeur de 250 F. 
Evit an embregerezh « Govelioù ha lavnennerioù Le Bourget ha Breizh » staliet e Sant-Brieg, pa zeuas da vezañ ur c’hevredad dre gevrannoù edo o c’hortoz tolpañ 4 milion lur a gevala goude bezañ krouet 16 000 kevrann hag a dalveze pep a 250 lur.
Elle s’inscrit néanmoins dans une pensée régionaliste ; sa marque est une allégorie du « petit breton ».
Lusket e oa gant un dro-spered rannvroel avat ; ar merk-se a oa kement hag ur skeudenn eus ar « Breton bihan ».
Les décors disent ce que la parole tait.
Dre ar c’hinkladurioù e lavarer ar pezh a daver warnañ.
Parce qu’ils demandent de longues  heures de travail d’artisans qui monnayent leur talent, les décors se développent en proportion des moyens du commanditaire. 
Evit kinklañ e oa ezhomm eurioù labour hir gant artizaned ampart hag a ranked paeañ, gant-se e veze degaset kinkladurioù diouzh peadra ar pratikoù.
C’est ce qu’exprime le nombre des feuillages, des clous et surtout des fuseaux, disposés en ligne, en rosaces à un ou deux rangs ou en surplomb « en balcon.
Diwar-se eta niver an delioù, an tachoù ha dreist-holl ar gwerzhidi a veze lakaet a-steud, e stumm rozennoù war div pe deir renkennad, pe war valir.
Dans les verrines où trône la couronne de mariée, le nombre de miroirs est une prédiction de richesse.
Er gwerinier ma veze klenket ar c’hurunennoù plac’h-nevez e oa an niver a velezourioù kement ha diouganoù a binvidigezh.
Sur les vêtements, les motifs de fleurs, de plumes de paon, de fougères, de cornes de bélier, les chaînes de vie que les familles confient aux brodeurs représentent  entre deux et trois mois de travail.  
Ezhomm a veze etre daou ha tri miz labour gant ar vroderien a-benn fichañ dilhad ar familhoù gant tresoù bleuñv, pluñv paun, raden, kerniel meot, chadennoù ar bed.
Cela explique que les pauvres seront les premiers, à se tourner vers la confection bon marché en ville.
Se zo kaoz e oa bet ar beorien ar re gentañ o prenañ dilhad marc’had-mat graet ha tout e kêr.
Les hiérarchies sociales prennent la forme d’une hauteur de velours sur une jupe, d’une largeur de ceintures en cuir, d’une superposition de bords de gilets dépassants et étagés sur des tenues masculines.
An hirder a voulouz war ur vrozh, ledander ar gourizoù lêr, ar jiletennoù a veze gwisket an eil war eben gant ar baotred a lakae ar bevennoù da zibaseal dre zindan, a dalveze da rummadoù sokial.
Signes extérieurs de richesse
Lakaat e binvidigezh war wel
Les meubles Branthôme (Rostrenen)
An arrebeuri Branthôme (Rostrenenn)
Parmi des motifs traditionnels comme les clous de cuivre, la marqueterie, la marguerite, l’ornementation des meubles fabriqués à Rostrenen dans l’atelier Branthôme répond à un répertoire exclusif : les rinceaux de liseron quelquefois accompagnés de pommes de pins quadrillées. 
Kustumiñ a raed kinklañ an arrebeuri gant tachoù kouevr, marelladurioù, bozennoù – en atalier Branthôme e Rostrenenn avat ne veze graet nemet gant un doare tresoù : ar bleñchoù troell, avaloù pin karrezennet d’o heul a-wechoù.
Ils garnissent montants ou traverses d’une branche simple, affectionnant  particulièrement le faux dormant, le plat entre les portes. 
Lakaet e vezent da ginklañ ar bannoù pe an treuzelloù, e stumm ur skourr simpl, ha dreist-holl al lodennoù plat etre an dorioù.
Il peut aussi couvrir l’ensemble des panneaux, ce qui nécessitait plusieurs semaines de travail au sculpteur qui disposait du reste de gabarits.
A-wechoù e veze fichet ar panelloù hed-ha-hed ; evit ober se e ranke ar c’hizeller labourat meur a sizhunvezh gant sikour gobarioù.
Une plaque en métal « Valentin Branthôme, ancienne maison veuve Branthôme, Rostrenen » figurait sur l’un de ces meubles ; elle avait vocation à « signer » les meubles de qualité supérieure.
War unan eus ar pezhioù arrebeuri-mañ e oa ur blakenn houarn merket « Valentin Branthôme, bet ti an intañvez Branthôme, Rostrenenn » ; ganti e veze « sinet » an arrebeuri eus an dibab.
Valentin avait en 1899 succédé à sa mère, épouse du fondateur Charles Branthôme et son établissement assurait une production semi-industrielle allant jusqu’à fabriquer 400 à 500 pièces par an.
Deuet e oa Valentin e 1899 war-lerc’h e vamm a oa gwreg da Charles Branthôme, a oa bet krouet ar stal gantañ. Produiñ a raent traoù damc’hreantel, betek 400 pe 500 pezh ar bloaz.
Battre monnaie : une compétence rennaise
Kognañ pezhioù moneiz : tachenn Roazhoniz
La  fabrication monétaire, à l'époque moderne, fait intervenir une technologie spécialisée dont témoigne cette pièce en fonte d'une presse à balancier, datant probablement du 17e siècle et pesant 650 kg.  
Er marevezh modern e oa dav implijout teknikoù arbennik evit ober pezhioù moneiz, evel ma weler gant an tamm potin-mañ tennet eus ur waskerez gant momeder, eus ar 17vet kantved moarvat ha 650 kg dezhi.
Une vis est installée dans l'ouverture centrale : mise en mouvement par un balancier actionné par des hommes, cette vis est prolongée vers le bas par une tige de conduite au bout de laquelle est placée une matrice pour marquer la monnaie. 
Lakaet ez eus bet ur viñs en digor kreiz : lusket e vez ar viñs-se gant ar momeder kaset en-dro gant an dud. Er penn all anezhi, e beg ur walenn en un duellenn, ez eus ur minaoued evit pukañ ar pezhioù moneiz.
Le flan de métal précieux, non encore marqué, est posé par un ouvrier de l'atelier monétaire sur une autre matrice destinée à la frappe du revers de la monnaie. 
Pozet e vez, gant ul labourer eus ar stal-gognañ, ar pezh metal prizius gwerc’h, n’eo ket bet puket c’hoazh, war ur minaoued all hag a verko tu-gin ar pezh.
Sous l'effet de la percussion venue d'en haut, il reçoit son empreinte monétaire des deux côtés en même temps. 
Gant an nerzh skoet diwar grec’h e vez merket louc’hoù ar moneiz war an daou du war un dro.
Ce type d'appareil a été utilisé également pour la frappe de médailles, mais aussi par des orfèvres et des joailliers.
Implijet ez eus bet binvioù heñvel evit kognañ medalennoù, hag ivez gant an orfebourien hag ar vravigourien.
Ces presses proviennent de l'atelier monétaire de Rennes, l'un des deux en activité sous l'Ancien Régime en Bretagne (celui de Nantes a d'ailleurs continué à fonctionner jusqu'en 1837). 
Dont a ra ar gwaskerezed-se eus stal-gognañ Roazhon, unan eus an div a yae en-dro e Breizh da vare ar Renad Kozh (kendalc’het en doa hini Naoned da gerzhet betek 1837).
A une date antérieure à 1873, ces deux pièces ont été placées de part et d'autre de la porte d'entrée d’un ancien hôtel du vieux Rennes.
D’ur mare bennak a-raok 1873 e oa bet staliet an daou bezh-se a bep tu da zor-dal un ostel kozh eus karterioù kozh Roazhon.
Le langage politique des monnaies
Embann soñjoù politikel gant ar moneiz
Emettre des monnaies est une responsabilité exclusive des pouvoirs. 
Krouiñ moneiz ne selle nemet ouzh ar pennadurezhioù politikel.
D’abord en s’approvisionnant en métaux précieux, ensuite en assurant  le contrôle des monnaies, face à la menace du faux-monnayage, considéré dès le Moyen Âge comme un crime de lèse-majesté et lourdement puni. 
Dav e oa da gentañ pourvezañ metal prizius, goude-se kontrolliñ ar pezhioù moneiz ha diwall diouzh ar fals-moneizañ, a oa lakaet da dorfed enep ar roue er Grennamzer ha dre-se kastizet kriz.
Les autorités font aussi porter aux monnaies un message de propagande, où se mêlent politique et religieux. 
Ur benveg propaganda evit ar pennadurezhioù e oa ar moneiz ivez, war an tachennoù politikel ha relijiel mesk-ha-mesk.
Ainsi la mention "duc par la grâce de Dieu" sur les monnaies des Montfort renvoie-t-elle à une revendication d'autonomie face au roi de France. 
Da skouer e oa merket “dug dre c’hras Doue” war bezhioù moneiz ar re Voñforzh evit diskouez en em lakaent da emren e-keñver roue Frañs.
Aujourd'hui, ce sont les militants qui remettent au goût du jour le langage monétaire, à travers la promotion ponctuelle d'une "monnaie bretonne" lors de fêtes. 
Hiziv an deiz eo tud an Emsav a laka adarre ar moneiz d’embann soñjoù da-geñver gouelioù ma reer ur wech dre vare gant un doare “moneiz Breizh”.
D'autres références bretonnes, comme celles qui illustrent des billets émis pendant la Seconde guerre mondiale, relèvent plutôt d'un folklore provincial conservateur.
Bez’ ez eus bet degouezhioù all ma voe graet gant ur seurt moneiz breizhat, evel ar bilhedoù a voe embannet e-kerzh an Eil Brezel Bed, a oa stag kentoc’h ouzh ur folkloraj rannvroel ha mirelour.
L'argent de chacun revient dans les caisses publiques à travers les prélèvements ordonnés par les autorités. 
Mont a ra arc’hant an holl e-barzh ar c’hefioù publik dre ar savadennoù urzhiet gant ar pennadurezhioù.
Les ducs bretons du Moyen Âge ont fixé les bases du double système qui va perdurer jusqu'à la Révolution : l'impôt direct, appelé fouage, est payé avant tout par les campagnes alors que les taxes indirectes sur la circulation et la consommation des boissons, pèsent surtout sur les populations urbaines modestes. 
Diazezet e oa bet gant duged Breizh, er Grennamzer, un doare daou du d’en ober hag a badas betek an Dispac’h : an tell eeun, a raed mogaj anezhañ, a veze paeet gant an dud a-ziwar ar maez dreist-holl, tra ma veze paeet an taosoù war ar monedone hag ar boeson gant tud izel ar c’hêrioù dre vras, ar pezh na oa ket aes dezho.
L'impôt royal est progressivement doublé par une fiscalité levée par les États de la province, qui en reversent d'ailleurs une part appréciable aux caisses du roi. 
Tamm-ha-tamm, ouzhpenn an tailhoù evit ar roue e voe savet telloù gant Stadoù ar proviñsoù, a roe en-dro un tamm mat eus an arc’hant-se d’ar roue a-hend-all.
Quant aux villes, elles perçoivent des octrois. 
Evit ar c’hêrioù a douche an aotreoù.
La levée des impôts suscite l'organisation d'une administration où les trésoriers voisinent avec les douaniers. 
Evit sevel tailhoù eo ret aozañ ur velestradurezh ma kaver teñzorourien ha maltouterien.
Pour autant, la province dispose jusqu'à la Révolution de l'exemption de la gabelle, l’impopulaire impôt sur le sel. 
Arabat ankouaat memes tra ne oa ket e Breizh, betek an Dispac’h, eus an dell-holen, un dell brudet fall mard oa.
En 1675, la rumeur de son établissement, jointe à l'introduction de nouvelles taxes pour financer l'effort de guerre de Louis XIV, suscitent des révoltes : révolte du Papier timbré à Nantes et Rennes, révolte des Bonnets Rouges dans les campagnes de Cornouaille. 
Pa redas ar vrud, e 1675, e vefe lakaet da dalvezout asambles gant taosoù nevez-degaset evit arc’hantañ brezelioù Loeiz XIV, en em savas tud zo enep : emsavadeg ar Paper-timbr e Naoned ha Roazhon, hini ar Bonedoù Ruz war ar maez e Kerne.
Elles sont suivies par une sévère répression. 
Kastizoù kriz a voe d’o heul.
Un impôt sur les vélos
Un taos war ar marc’hoù-houarn
La diversité des impôts indirects transparaît bien des objets taxés ; les portes et les fenêtres, les billards, les mulets et les vélos. 
Meur a dra a vez savet telloù ameeun warno : an dorioù hag ar prenestroù, ar bilhardoù, ar muled hag ar marc’hoù-houarn.
C’est une loi d’avril 1893 qui instaura une « taxe sur les vélocipèdes » dont l’acquittement devait être matérialisé par la fixation d’une plaque métallique sur le cadran du vélo. 
Gant ul lezenn eus Ebrel 1893 e voe krouet un « taos war ar c’hezekenned-dir ». Rankout a raed lakaat ur blakenn houarn ouzh stern ar marc’h-houarn evit diskouez e oa bet paeet an taos.
A l’origine, elle portait chaque année un millésime différent, puisque la perception de cet impôt de 10 francs était annuelle. 
Er penn kentañ e veze merket ar bloaz war ar blakenn rak bep bloaz e oa ret paeañ un dell a 10 lur.
Une ornementation florale les agrémente, sans jamais faire disparaître les pictogrammes « C » et  « I » entrelacés désignant l’administration des Contributions Indirectes.
Fichet e oant gant tresoù bleunioù, anez koachañ ar piktogrammoù « C » hag « I » kenweek a dalveze evit melestradurezh ar skodennoù ameeun.
Les possesseurs de bicyclettes devaient se faire enregistrer auprès de la mairie de leur commune, qui percevait un-quart des recettes.
Rankout a rae an dud o doa ur marc’h-houarn lakaat o anv war ur roll e ti-kêr o c’humun a douche ur c’hard eus an arc’hant dastumet e-giz-se.
A partir de 1943, un timbre fiscal remplace les plaques et l’impôt sera supprimé en 1959.
Adalek 1943 e voe graet gant timbroù kemedel e-lec’h plakennoù. Lamet e voe an dell-se e 1959.
La Banque de France sous Vichy : le folklore au service du politique
Bank Frañs da vare Vichy : ar folklor e servij ar politikerezh
Mis en circulation en février 1942, retiré en 1963, ce billet est une  coupure émise pendant la guerre dont le petit format est la conséquence de difficultés d’approvisionnement en papier. 
E miz C’hwevrer 1942, e-kerzh ar brezel eta, e voe skignet ar bilhed-mañ, a voe lamet kuit e 1963. Bihan eo abalamour d’an diouer a baper a oa da neuze.
De part et d’autre d’un filigrane au profil d’Anne de Bretagne, l’imagerie fait ici appel au recto à  un pêcheur en suroît rouge qui hale un cordage au premier plan de la vieille ville de Concarneau. 
Gwelet a reer war an tu mat, a bep tu d’ur ritenn enni tres Anna Vreizh, skeudenn ur pesketaer e suroa ruz hag a zo o sachañ war ur gordenn ha kêr Gonk-Kerne en eil talenn.
Au verso une femme porte la coiffe de Quimper, une autre celle du pays Bigouden. 
War an tu gin ez eus div blac’h, unan ar c’hoef giz Kemper, eben ar c’hoef bigoudenn ganto war o fenn.
A l’avenant, les monuments sont artificiellement combinés ; l’église est Notre-dame-de-la-Joie à Penmarc’h, mais le calvaire semble plutôt se rattacher à une sculpture du Porzay (sans doute Saint-Marie-du-Menez-Hom).
Ken mesket all eo ar savadurioù en un doare artifisiel ; an iliz eo Itron-Varia ar Joa e Penmarc’h, ar c’halvar avat a seblant bezañ diouzh doare ar Porzhe kentoc’h (Itron-Varia Menez-C'homm moarvat).
Peu importe la vérité géographique ! 
Ne ra ket a forzh pelec’h emañ an traoù resis !
La Banque de France compte sur le pittoresque de ces effigies pour répondre à la propagande du gouvernement de Vichy valorisant à l’envi la piété, le travail, la famille. 
Gant ar skeudennoù-se « liv ar vro » ganto e fell da Vank Frañs mont da-heul propaganda gouarnamant Vichy a laka an deoliezh, al labour hag ar familh war-raok ken-ha-ken.
Tout budget de paroisse est alimenté en priorité par des rentes de terres et de bâtiments, mais aussi par des offrandes. 
Dont a rae budjed kement parrez a oa diwar leve an douaroù hag ar savadurioù da gentañ-penn, mat ivez diwar ar profadennoù.
Très variées, elles sont en nature et en argent. 
Meur a seurt a oa, e traezoù pe en arc’hant.
Ces dernières sont recueillies lors de la quête du dimanche « à la cueillette de la tasse », ou sont trouvées dans le tronc des églises. 
Dastumet e veze ar re arc’hant-se d’ar Sul, da-geñver ar gest, « kutuilh gant an tas » evel ma lavared, pe er c’hefioù lakaet en ilizoù.
De petites sommes à chaque fois, mais en grand nombre. 
Ne oa ket uhel pep roadenn, met kalz anezho a veze.
Mais c'est peut-être lors de certains pardons, fêtes patronales ou pèlerinages que les formes prises par les dons religieux des "particuliers qui alloient à l'offrande" sont les plus spectaculaires. 
Moarvat eo da-geñver pardonioù, gouelioù ar sant patrom pe pirc’hirinajoù e veze roet ar muiañ en un doare espar gant an dud “a gase un ofrant”.
Les biens donnés au saint du pardon, du beurre à la filasse de lin, peuvent d'ailleurs donner lieu immédiatement à une vente aux enchères. 
Gallout a raed ivez, diouzhtu goude, gwerzhañ dre sav-taol ar pezh a veze profet da sant ar pardon, ha pa vefe amann pe lanfas lin.
Lors de la Troménie de Locronan, en 1929, les cinéastes des Archives de la planète (Albert Kahn) présents sur les lieux observent encore que des oboles sont effectuées devant chaque baradoz* et n’hésitent pas à les filmer.
Da-geñver Troveni Lokorn e 1929, e voe gwelet c’hoazh, ha filmet kement hag ober gant filmaozerien Dielloù ar voull-douar (Albert Kahn) a oa eno, e veze graet profadennoù dirak kement baradoz* a oa war an hent.
*Un baradoz est un reposoir érigé sur le chemin de la procession. 
*Ur baradoz zo un aoter a vez savet war hent ur brosesion.
Ce tableau peint, gratuitement, pour les Carmélites de Morlaix, par un des principaux peintres français du temps de Louis XIII, présente Yves Hélori (vers 1250-1303) comme un juge ecclésiastique entre deux plaideurs. 
War an daolenn-mañ, a oa bet livet – evit ur bennozh Doue – evit Karmezezed Montroulez gant unan eus al livourien bennañ e Frañs da vare Loeiz XIII, eo diskouezet Erwan Helori (war-dro 1250-1303) evel ur barner a iliz etre daou vreutaer.
Il est pressé par le riche d'accepter bijoux, pièces d'orfèvrerie et argent ; mais il s’en détourne. 
Klask a ra an den pinvidik lakaat anezhañ da gemer bravigoù, pezhioù orfeberezh hag arc’hant ; ne fell ket dezhañ asantiñ avat.
Le pauvre pour sa part lui présente, le sac qui comprend les pièces d'un procès et un placet (une supplique) au service de sa juste cause, qu’Yves inspiré par le Saint-Esprit reçoit, les yeux levés vers le Ciel.
An den paour, diouzh e du, a ginnig dezhañ ar sac’h ennañ pezhioù ur prosez hag ur skrid-azgoulenn da zifenn e savboent reizh. Kemer ar sac’h a ra Erwan, heñchet gant ar Spered Santel ha savet e selloù war-zu an Neñv.
Ce thème est apparu au 15e siècle en Italie, mais a connu un grand essor en Bretagne, dont le saint est originaire : chez Yves, rendre la justice est un acte charitable et le pouvoir que donne l'argent dans les procès est vain. 
Deuet e oa an tem-se war wel en Italia er 15vet kantved, met ober a reas berzh bras e Breizh, bro orin ar sant-se : un ober a drugarez eo rentañ ar justis evit Erwan ha didalvez eo ar galloud diazezet war an arc’hant er prosezioù.
Or, au 17e siècle, alors que le monde des hommes de loi est réputé aimer l’argent, Saint Yves constitue un contre-modèle. 
Er 17vet kantved avat, d’ur mare ma ne oa ken brud war an dud a lezenn nemet bezañ sot gant an arc’hant, ez eo Sant Erwan ur skouer enep.
Aussi les hommes de loi en ont-ils fait leur saint patron.
Diwar se eo bet lakaet da sant patrom gant an dud a lezenn.
Tableaux de missions (taolennou)
Taolennoù ar misionoù
Les taolennou (tableaux) sont des images élaborées à partir du 17e siècle dans le but d’enseigner les préceptes de l’Eglise à des fidèles massivement analphabètes. 
An taolennoù-se zo skeudennoù a oa bet savet adalek ar 17vet kantved abalamour da gelenn kemennadurioù an Iliz d’ar fideled na ouient ket lenn evit an darn vrasañ anezho.
Dans une série peinte dans la seconde moitié du 19e siècle (peut-être par le chanoine Peyron), deux scènes présentent l'état de péché : 
En ur rummad bet livet e-kerzh eil hanterenn an 19vet kantved (gant ar chaloni Peyron marteze) eo diskouezet ar stad a bec’hed gant div senenn :
Le diable et les sept péchés capitaux, sous la forme d'animaux emblématiques (le paon pour l'orgueil, le bouc pour la luxure...) ont pris possession du cœur (incarnant l’âme), alors que les vices qui en découlent sont figurés tout autour. 
Lakaet o deus an diaoul hag ar seizh pec’hed kapital, skeudennet e stumm loened arouezus (ar paun evit an ourgouilh, ar boc’h evit an orged…), o c’hrabanoù war ar galon (skeudenn an ene) ; en-dro da se eo bet treset ar sioù a zeu da-heul.
La seconde scène évoque l’état de contrition : les péchés sont chassés de l'âme par le Saint-Esprit. 
Gant an eil senenn ez eus kaoz eus ar stad a geuzidigezh : skarzhet eo ar pec’hedoù e-maez an ene gant ar Spered Santel.
Le crapaud, qui personnifie l'avarice, est accompagné de pièces d'or. 
Da-heul an touseg, anezhañ arouez an dostoni, ez eus pezhioù aour.
Dans une série peinte dans les années 1930, on met sous le regard des Cornouaillais les auteurs réels ou supposés de la crise de 1929 : dans le registre central devant la façade de la Bourse de Paris, un diable vient à la rencontre d’un financier et d’un usurier juif. 
En ur rummad bet livet er bloavezhioù 1930 e tiskouezer d’ar Gerneviz dre faot piv, sañset, e oa bet an enkadenn e 1929 : er c’hreiz, dirak talbenn Yalc’h Pariz, e teu un diaoul davet un arc’hantour hag un uzulier yuzev.
Au dessous, en enfer, on repère les visages de Marx, d’Hitler tenant un pistolet, de Staline…
Izeloc’h, en ifern, ec’h anavezer pennoù Marx, Hitler ur bistolenn gantañ, Stalin…
Financer la construction d’une église
Reiñ arc’hant da sevel un iliz
A partir de 1873, pour faire de l’église Saint-Aubin, place Sainte-Anne le sanctuaire de style Gothique qui manque à Rennes, la paroisse procède à une levée de fonds s’inspirant de la capitalisation industrielle par « actions ».  
Evit lakaat iliz Sant-Albin, a zo e plasenn Santez-Anna, da vezañ ar santual doare gotek a vanke e Roazhon, e krogas ar barrez, adalek 1873, da sevel arc’hant diwar skouer ar c’hevelaiñ greantel dre « gevrannoù ».
Des actions d’une valeur de trois-cents francs sont émises, puis en 1890, le curé fait un nouvel appel aux « Serviteurs de Marie ». L’objectif est de collecter 600 000 F auprès de 600 souscripteurs se portant garants du versement de 100 F chaque année pendant 10 ans. 
Krouet e voe kevrannoù hag a dalveze pep a dri-c’hant lur. Goude-se, e 1890, e c’houlennas ar person sikour adarre digant « Servijourien Mari » evit klask dastum 600 000 lur digant 600 isskridour hag a brometas reiñ 100 lur ar bloaz e-pad 10 vloaz.
Au vu de quoi, un diplôme de Garant de Marie leur est délivré. 
Diwar neuze e voe roet pep a ziplom Gwarant Mari dezho.
Il donne droit à un ensemble de gratifications : messe hebdomadaire à l’autel de Bonne Nouvelle, inscription de leur nom sur des plaques de marbre…
Ar gwir o doe da gaout un toullad grasoù kaer da-heul : selaou an oferenn ouzh aoter ar C’heloù-Mat bep sizhun, lakaat skrivañ o anv war blakennoù marbr…
Avec ses colonnes, ses rosaces, ses pilastres, l’iconographie du diplôme est elle-même un pastiche des styles du Moyen Âge. 
Ar c’holonennoù, ar rozennoù hag ar pilerioù treset war an diplom zo ivez un drevezadur eus ar Grennamzer.
Le projet spirituel de ce sanctuaire s’inscrit dans l’histoire du quartier : outre l’enclos du couvent des Jacobins, figurent aussi l’ex-voto offert par les habitants épargnés par le grand incendie de la ville en 1720, ainsi que le reliquaire, l’ancienne église Saint-Aubin et la dévotion à Notre-Dame-De-Bonne-Nouvelle. 
Stag eo diazez speredel ar santual-se ouzh istor ar c’harter : ennañ e kaver kloz kouent ar Jakobined, an ex-voto profet gant an dud na oant ket bet lazhet gant tan-gwall meur ar gêr e 1720, ar relegouer, iliz kozh Sant-Albin hag Itron-Varia ar C’heloù-Mat a vez azeulet.
Pourtant, en 1904, l’église dessinée par Martenot et le chantier repris par Le Ray laissent place Sainte-Anne un chantier inachevé.
Koulskoude, e 1904, war-lerc’h an iliz treset gant Martenot hag al labourioù adkemeret gant Le Ray, e chomas ur chanter diechu e plasenn Santez-Anna.
« Grâce à l’Eglise, assurez-vous un portefeuille de vraies actions ».
« Dre c’hras an Iliz ho po un dornad gwir aksionoù ».
En lançant la campagne du denier de l’Eglise, au printemps 2010, les évêques des 9 diocèses de Bretagne et des pays de Loire, se sont appropriés sans complexe les codes de la publicité : couleurs vives et attirantes, graphisme du discount. 
P’o doa lañset koulzad diner an Iliz, en nevezamzer 2010, o doa adkemeret an 9 eskob eus Breizh ha Broioù al Liger kodoù ar bruderezh en un doare dinec’h : livioù flamm ha dudius, tresoù mod discount.